Gundulf (piispa)

Gundulf Rochesterilainen (k. 7. maaliskuuta 1108) oli normannilainen munkki, joka saapui Englantiin normannivalloituksen aikoihin. Hänet vihittiin Rochesterin piispaksi vuonna 1077, ja hän rakennutti tai suunnitteli linnoja Rochesteriin ja Colchesteriin sekä Lontooseen Towerin linnan ydinosan, White Towerin. Rochesterin tuomiokirkon rakennustyöt aloitettiin Gundulfin aikana, ja silloin perustettiin myös St Bartholomew’n sairaala, joka lakkautettiin vuonna 2016.

Britannian armeijan insinöörijoukot (Royal Engineers) pitävät Gundulfia aselajinsa ensimmäisenä edustajana Britanniassa, vaikka virallisesti insinöörijoukot perustettiin vasta 1700-luvulla.

Hieman ennen kuolemaansa Gundulf lahjoitti omaisuutensa köyhille lukuun ottamatta piispansormusta, jonka hän antoi seuraajalleen Ralphille.

Lähteet

Rochesterin piispat
Normannit
1000-luvulla syntyneet
Vuonna 1108 kuolleet